Vulda

Vulda er en slekt av biller som hører til underfamilien storkortvinger (Staphylininae) i familien kortvinger (Staphylinidae).

Utseende  
Middelsstore (ca. 10-15 millimeter), smale, mer eller mindre rødlige kortvinger. Hodet er firkantet, betydelig lengre enn bredt, med middelsstore kjever (mandibler) og små, noen ganger helt manglende fasettøyne. Antennene har et langt indre ledd, er knebøyde mellom dette og resten av antennen, som er middels lang og litt utvidet mot spissen (kølleformet). Det er markert, avsatt "hals", pronotum er rektangulært (avrundet foran og bak), nokså smalt, lengre enn bredt. Dekkvingene er forholdsvis korte, bakkroppen lang og sylindrisk. Beina er middels alneg og forholdsvis spinkle.

Levevis 
Artene er nattaktive rovdyr. Artene har trolig begrenset spredningsevne, og flere av dem har svært begrensede utbredelser.

Utbredelse 
Slekten er utbredt i Vest-Palearktis og er kjent fra Italia (der de fleste artene lever), Frankrike, Algerie, Kroatia og Tyrkia.

Systematisk inndeling  
Inndelingen i underslekter er basert på om artene har (Typhlodes) eller mangler (Vulda) flygevinger, men det er tvilsomt om denne inndelingen gjenspeiler slektskapsforholdene i slekten.

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien storkortvinger Staphylininae Latreille, 1802
 Stammen Xantholinini
 Slekten Vulda Jacquelin du Val, 1853
 Underslekten Typhlodes Sharp, 1873
 Vulda barbara (Fauvel, 1873)
 Vulda brignolii Bordoni, 1973
 Vulda dalmatina (Rambousek, 1914)
 Vulda gabrielei Bordoni & Magrini, 1996
 Vulda garganica (Bernhauer, 1908)
 Vulda holdhausi (Bernhauer, 1908)
 Vulda italica (Sharp, 1873)
 Vulda lepinensis Pace, 1977
 Vulda magrinii Bordoni, 1987
 Vulda mihoki (Bernhauer, 1914)
 Vulda myops (Fauvel, 1873)
 Vulda ophthalmica (Gridelli, 1947)
 Vulda sbordonii Pace, 1979
 Vulda simbruinica Pace, 1977
 Vulda tenuipes (Baudi di Selve, 1870)
 Vulda vignai Bordoni, 1973
 Underslekten Vulda (i snever forstand)
 Vulda angusticollis (Fauvel, 1874)
 Vulda doderoi (Rambousek, 1914)
 Vulda gracilipes Jacquelin du Val, 1853
 Vulda ottomana (Cameron, 1912)
 Ikke plassert til underslekt:
 Vulda assingi Anlaş, 2016 
 Vulda cangalica Assing, 2007
 Vulda kazachstanica (Janák, 1979)
 Vulda minima (Fiori, 1915)
 Vulda substricta Assing, 2016

Referanser

Eksterne lenker 
 Vulda på GBIF  
 

Storkortvinger
Biller formelt beskrevet i 1853
Dyr formelt beskrevet av Pierre Nicolas Camille Jacquelin du Val